Tom Cruise

**Tom Cruise** (oik. **Thomas Cruise Mapother IV**, s. 3. heinäkuuta 1962 Syracuse, New York) on yhdysvaltalainen näyttelijä ja tuottaja.

Cruisen ura alkoi 1980-luvun alussa elokuvilla kuten *[[Mieletön rakkaus (vuoden 1981 elokuva)|Mieletön rakkaus]]* (1981) ja *[[Outsiders – kolmen jengi]]* (1983). Hänen varsinainen läpimurtonsa oli *[[Riskibisnes]]* (1983), ja lopullisen supertähteyden sinetöi vuoden 1986 menestyselokuva *[[Top Gun]]*. Uransa aikana Cruise on näytellyt niin draamoissa, komedioissa kuin toimintaelokuvissakin. Hänet tunnetaan erityisesti roolistaan agentti Ethan Huntina **' -elokuvasarjassa (1996–2025). Cruise on tunnettu siitä, että hän tekee suurimman osan vaarallisista sijaisnäyttelijätempuistaan itse.

Cruise on saanut kolme [[Oscar-palkinto|Oscar-ehdokkuutta]] rooleistaan elokuvissa ''[[Syntynyt 4. heinäkuuta]]'' (1989), ''[[Jerry Maguire – elämä on peliä]]'' (1996) ja ''[[Magnolia (elokuva)|Magnolia]]'' (1999). Vuonna 2025 hänelle myönnettiin [[Oscar-kunniapalkinto]] hänen ”uskomattomasta sitoutumisestaan elokuvantekijäyhteisöön, elokuvateatterikokemukseen sekä sijaisnäyttelijöiden ja stunttien tekijöiden yhteisöön”.

== Varhainen elämä ==

Tom Cruise syntyi Syracusessa, New Yorkin osavaltiossa. Hänen vanhempansa ovat Thomas Cruise Mapother III ja Mary Lee Pfeiffer. Cruisen sukujuuret ovat [[Irlanti|Irlannissa]], [[Saksa]]ssa, [[Wales]]issa ja [[Englanti|Englannissa]]. Kaikki Cruisen isovanhemmat ja iso-isovanhemmat syntyivät [[Kentucky]]ssa Yhdysvalloissa.

Cruisen perhe muutti isän työn perässä useasti, ja Cruise asui lapsena muun muassa [[Glen Ridge (New Jersey)|Glen Ridgessa]] ja [[Louisville]]ssa. Hänen vanhempansa erosivat, kun hän oli 13-vuotias.

[[Katolinen kirkko|Katolisen]] perheen poika Cruise kävi ennen high schoolia [[pappisseminaari]]a mutta keskeytti sen ensimmäisen vuoden jälkeen eikä tarkoituksena ollut alun perinkään valmistua papiksi. Cruise kärsi koulussa [[lukihäiriö]]stä. Hän oli hyvä urheilussa ja harkitsi [[paini]]jan uraa, kunnes loukkasi polvensa high schoolissa.

Cruise kiinnostui näyttelemisestä osallistuttuaan 16-vuotiaana high schoolinsa ''Guys and Dolls'' -musikaalinäytelmään Nathan Detroitin roolissa. Koulun päätyttyä hän muutti [[New York]]iin ja alkoi käydä koe-esiintymisissä.

== Näyttelijän ura ==

=== 1980-luku ===

Cruise teki näyttelijädebyyttinsä sivuroolissa menestyselokuvassa ''[[Mieletön rakkaus (vuoden 1981 elokuva)|Mieletön rakkaus]]'' (1981). Sen jälkeen hän sai pienen roolin sotilaskouluun sijoittuvassa draamassa ''[[Henkeen ja vereen]]'' (1981). Ennen kuvauksien alkua ohjaaja [[Harold Becker]] siirsi Cruisen suurempaan rooliin. Sen jälkeen Cruise näytteli monen muun nousevan nuoren näyttelijän kanssa [[Francis Ford Coppola]]n ohjaamassa nuorisojengiläiskuvauksessa ''[[Outsiders – kolmen jengi]]'' (1983).

Läpimurtonsa Cruise teki elokuvassa ''[[Riskibisnes]]'' (1983), josta hän sai [[Golden Globe]] -ehdokkuuden. Samana vuonna valmistuivat myös ''[[Kreisi bisnes]]'' ja ''[[Kovaa peliä]]''. Seuraavaksi ilmestyi [[Ridley Scott]]in ohjaama kauhufilmin tehosteilla maustettu satuseikkailu ''[[Legenda (elokuva)|Legenda]]'' (1985). Kansainväliseen suosioon Cruise nousi elokuvalla ''[[Top Gun – lentäjistä parhaat]]'' (1986), jossa hän näytteli hävittäjälentäjää. Samana vuonna ilmestyi [[Martin Scorsese]]n ohjaama ''[[Suuret setelit]]'', jossa hän esitti biljardinpelaajaa. Elokuvassa ''[[Sademies]]'' (1988) Cruise näytteli omahyväistä liikemiestä, jonka veli on [[Autismi|autistinen]]. Toinen samana vuonna ilmestynyt elokuva oli ''[[Cocktail (elokuva)|Cocktail]]'', jossa Cruise esiintyi [[juppi]]-baarimikkona.

Ensimmäinen Oscar-ehdokkuus Cruiselle tuli vuonna 1989 [[Oliver Stone]]n [[Vietnamin sota]]a käsittelevästä elokuvasta ''[[Syntynyt 4. heinäkuuta]]'', joka kertoo sodan veteraanin [[Ron Kovic]]in tositapahtumiin perustuvan tarinan. Cruise näytteli 1980-luvulla kaikkiaan 13 elokuvassa.

=== 1990-luku ===


Elokuvassa ''[[Days of Thunder – ukkosta radalla]]'' (1990) Cruise esitti [[Nascar]]-rata-autoilijaa. Cruisen tuleva vaimo [[Nicole Kidman]] oli elokuvan toisessa pääosassa. Kidman oli myös Cruisen kanssa pääosassa vuonna 1992 ilmestyneessä ''[[Kaukainen maa]]'' -elokuvassa, jossa Cruise näytteli Amerikkaan lähtevää irlantilaista siirtolaista. Sen jälkeen seurasivat muun muassa sotaoikeuden kuvaus ''[[Kunnian miehiä]]'' (1992) ja [[John Grisham]]in menestysromaaniin perustuva, asianajoyhtiöön sijoittuva jännityselokuva ''[[Firma (elokuva)|Firma]]'' (1993). Sitä seurasivat vampyyrin rooli elokuvassa ''[[Veren vangit (elokuva)|Veren vangit]]'', toimintasankarin rooli [[Brian De Palma]]n elokuvassa ''[[Vaarallinen tehtävä]]'' (1996), urheiluagentin rooli elokuvassa ''[[Jerry Maguire – elämä on peliä]]'' (1996), rooli ''[[Magnolia (elokuva)|Magnolia]]''-elokuvassa (1999) sekä pääosa Nicole Kidmanin kanssa [[Stanley Kubrick]]in eroottisessa jännityselokuvassa ''[[Eyes Wide Shut]]'' (1999).

=== 2000-luku ===

Vuonna 2000 ilmestyi ''[[Vaarallinen tehtävä II]]'', jonka ohjasi [[John Woo]]. Vuotta myöhemmin 2001 tieteiselokuvien [[Saturn-palkinto|Saturn-palkinnon]] Cruiselle toi lehtitalon omistajan rooli elokuvassa ''[[Vanilla Sky]]''. Sitä seurasivat poliisikapteenin rooli [[Steven Spielberg]]in ohjaamassa tulevaisuudenkuvauksessa ''[[Minority Report]]'' (2002), yhdysvaltalaissotilaan rooli elokuvassa ''[[Viimeinen samurai]]'' (2003), palkkamurhaajan rooli elokuvassa ''[[Collateral – väärä aika väärä paikka]]'' (2004), jälleen Spielbergin ohjaama ''[[Maailmojen sota (vuoden 2005 elokuva)|Maailmojen sota]]'' (2005), ''[[Vaarallinen tehtävä III]]'' (2006), senaattorin rooli jännityselokuvassa ''[[Lions for Lambs]]'' (2007), sivuosa studiopomona komediassa ''[[Tropic Thunder]]'' (2008) sekä saksalaisupseerin rooli elokuvassa ''[[Operaatio Valkyrie (vuoden 2008 elokuva)‎|Operaatio Valkyrie]]'' (2008).

=== 2010-luku ===
Vuonna 2010 Cruise näytteli toimintakomediassa ''[[Knight & Day]]'' ja vuonna 2011 ''Vaarallinen tehtävä'' -sarjan nelososassa **'. Vuonna 2012 Cruise esitti 1980-luvun rocktähteä musikaalifilmissä *[[Rock of Ages (elokuva)|Rock of Ages]]*. Sen jälkeen hän on muun muassa esittänyt Jack Reacheria toimintaelokuvissa *[[Jack Reacher: Tappajan jäljillä]]* (2012) ja *[[Jack Reacher: Paluu päämajaan]]* (2016) sekä näytellyt *Vaarallinen tehtävä* -elokuvissa **' (2015) ja **' (2018). Vuonna 2014 hän näytteli armeijan tiedotusupseeria, joka kuolee ja herää henkiin yhä uudelleen avaruusolioiden hyökkäystä käsittelevässä tieteistoimintaelokuvassa *[[Edge of Tomorrow]]*. Vuonna 2017 Cruise näytteli toimintakauhuelokuvassa *[[The Mummy (vuoden 2017 elokuva)|The Mummy]]* sekä tositapahtumiin perustuvassa draamakomediassa *[[American Made]]*.

### 2020-luku
Elokuvassa *[[Top Gun: Maverick]]* (2022) Cruise palasi rooliinsa vuoden 1986 *Top Gunista*. Jatko-osa oli valtava kassamenestys, ja sen katsottiin elvyttäneen elokuvateattereiden kävijämääriä, jotka olivat laskeneet suoratoistopalveluiden yleistymisen sekä vuosien 2020 ja 2021 koronapandemian aiheuttamien sulkujen vuoksi. Vuosina 2023 ja 2025 hän näytteli *Mission Impossible* -sarjan viimeisessä kahdessa osassa **' ja **'.

Vuonna 2022 Cruise kertoi suunnittelevansa avaruusmatkaa, jolla kuvattua materiaalia käytettäisiin hänen elokuvassaan.

### Stuntit

Cruise tekee useat vaaralliset stunttinsa itse ilman sijaisnäyttelijää. Tätä myös korostetaan hänen elokuviensa markkinoinnissa. Cruise on muun muassa tehnyt 106 laskuvarjohyppyä (**'), roikkunut nousevan lentokoneen kyljessä (**'), kiivennyt maailman korkeimman rakennuksen Burj Khalifan seinää ja pudottautunut neljä kerrosta alemmas (**), hypännyt katolta katolle kadun yli (*Mission: Impossible – Fallout*) murtaen nilkkansa sekä pidättänyt hengitystään veden alla kuusi minuuttia (*Mission: Impossible – Rogue Nation*). Hän on elokuvien kuvauksissa myös kiivennyt kallioseinämiä, istunut lentävän hävittäjän ohjaamossa sekä lentänyt helikopteria. Stunttikoordinaattori Wade Eastwoodin mukaan Cruise on kyvyiltään ja omistautumiseltaan poikkeuksellinen elokuvanäyttelijöiden joukossa. Cruise käyttää kuitenkin turvavaijereita, jotka poistetaan kuvasta digitaalisesti. Joissakin kohtauksissa Cruisen sijaisnäyttelijänä on toiminut esimerkiksi Keith Campbell. Ohjaaja Brad Birdin mukaan Cruisella on elokuviensa tuottajana valta etsiä sellainen vakuutusyhtiö, joka myöntää hänelle vakuutuksen.

## Yksityiselämä

### Perhe

Cruise on ollut kolme kertaa naimisissa. Hänen ensimmäinen vaimonsa oli näyttelijä Mimi Rogers, jonka kanssa hän meni naimisiin vuonna 1987. Erottuaan Rogersista Cruise meni vuonna 1990 naimisiin näyttelijä Nicole Kidmanin kanssa. Pariskunta adoptoi kaksi lasta. He erosivat vuonna 2001. Cruise meni vuonna 2006 naimisiin näyttelijä Katie Holmesin kanssa. Heidän yhteinen tyttärensä Suri oli syntynyt aiemmin samana vuonna. Pariskunta erosi vuonna 2012.

### Uskonto

Cruise on skientologi. Hän liittyi Skientologikirkkoon vuonna 1986 naisystävänsä Mimi Rogersin suosituksesta. Cruisesta on tullut vuoden 2001 jälkeen skientologian näkyvin ja kiihkein puolestapuhuja ja lähetystyöntekijä sekä suurin lahjoittaja. Muutamia vuosia sen jälkeen, kun Cruise aloitti opiskelemaan skientologiaa, järjestön johtajat lupasivat jakaa joitakin skientologian salaisuuksia hänen kanssaan, kuten tietoja profeetta Xenusta. Cruise on muiden skientologien tapaan arvostellut julkisesti psykiatriaa ja mielialalääkkeiden käyttöä sekä markkinoinut skientologien yhteiskunnallisia ohjelmia kuten Narcononia ja Criminonia.

Cruisen esiintymiset skientologian puolesta ovat tuoneet hänelle myös kielteistä julkisuutta. Vuonna 2006 Paramount Pictures -elokuvayhtiö päätti 14 vuotta jatkuneen yhteistyön jättämällä uusimatta sopimuksensa Cruisen ja liikekumppani Paula Wagnerin tuotantoyhtiön kanssa. Paramount Picturesin emoyhtiön Viacomin puheenjohtaja Sumner Redstone kertoi *[[Wall Street Journal]]ille*: ”(Cruisen) viimeaikainen käytös ei ole ollut hyväksyttävää Paramountille.” Vuodesta 2008 lähtien Cruise on rajoittanut haastattelijoita kysymästä häneltä skientologiasta.

### Omaisuus ja ansiot

Cruise on yksi elokuvahistorian eniten ansainneista elokuvanäyttelijöistä. Koko uransa aikana hän on ansainnut arviolta 745 miljoonaa dollaria, joista osa on tullut näyttelijänpalkkioista ja osa tuottajana. Elokuvista *[[Vaarallinen tehtävä II]]* ja *[[Maailmojen sota (vuoden 2005 elokuva)|Maailmojen sota]]* Cruise ansaitsi sata miljoonaa dollaria kummastakin. Cruisen omaisuudeksi vuonna 2019 arvioitiin 570 miljoonaa dollaria.

Cruise ja hänen kolmas vaimonsa Katie Holmes tekivät ennen avioliiton solmimista avioehtosopimuksen. Avioeron jälkeen Cruise on maksanut elatusapua 400&nbsp;000 dollaria vuodessa.

Cruisella on ollut lentolupakirja vuodesta 1994 lähtien. Hän omistaa useita yksityisiä suihkukoneita, kuten 20 miljoonan dollarin arvoisen Gulfstream IV:n sekä toisen maailmansodan aikaisen P-51 Mustangin.

## Filmografia

## Tuottajana

Tom Cruise on ollut päätuottajana elokuvissa *[[The Others]]*, *[[Narc]]* ja *[[Väritetty totuus]]*. Muita Cruisen tuottamia elokuvia ovat esimerkiksi , *[[Jack Reacher: Paluu päämajaan]]*, *[[Jack Reacher: Tappajan jäljillä]]*, *[[Elizabethtown (elokuva)|Elizabethtown]]*, *[[Viimeinen samurai]]*, *[[Vanilla Sky]]* ja *[[Rajaton tahto]]*.

Cruise/Wagner Productions -tuotantoyhtiö on filmituotantoyhtiö, jonka Tom Cruise perusti aiemman agenttinsa Paula Wagnerin kanssa. Yhtiö perustettiin tarkoituksena saada Tom Cruiselle enemmän valtaa tuotannossa ja lisätä tuottoa. Marraskuussa 2006 Metro-Goldwyn-Mayer tarjosi yhtiölle sopimuksen, jolla osa filmituotantoyhtiö United Artistsia (lyhenne 'UA') siirtyi Cruise/Wagnerin omistukseen. Tom Cruise ja Paula Wagner yhdessä MGM:n kanssa perustivat ”uuden United Artists” -yhtiön, ’New UA’. Yhtiön elokuvia ovat muun muassa *Vanilla Sky*, *[[Rajaton tahto]]* (1998), *[[The Others]]* (2001), *Minority Report* (2002), *Viimeinen samurai* (2003), *[[Väritetty totuus]]* (2003), *Maailmojen sota* (2005), *[[Elizabethtown (elokuva)|Elizabethtown]]* (2005), *Vaarallinen tehtävä* -elokuvat, *Lions for Lambs* (2007), *Operaatio Valkyrie* (2008) ja *Mission: Impossible – Ghost Protocol* (2011).

## Palkinnot ja ehdokkuudet

### Golden Globe

Cruise on saanut roolitöistään kolme Golden Globe -palkintoa:
* *[[Syntynyt 4. heinäkuuta]]* (1990)
* *[[Jerry Maguire – elämä on peliä]]* (1997)
* *[[Magnolia (elokuva)|Magnolia]]* (2000)

Lisäksi Cruise on saanut Golden Globe -palkintoehdokkuudet rooleistaan elokuvissa *[[Riskibisnes]]* (1984), *[[Kunnian miehiä]]* (1993), *[[Viimeinen samurai]]* (2004) ja *[[Tropic Thunder]]* (2009).

### Oscar

Cruise on ollut Oscar-ehdokkaana päärooleistaan elokuvissa *[[Syntynyt 4. heinäkuuta]]*, *[[Jerry Maguire – elämä on peliä]]* ja *[[Magnolia (elokuva)|Magnolia]]*. Vuonna 2025 Cruiselle myönnettiin Oscar-kunniapalkinto merkittävästä työstä elokuvamaailmassa.

### MTV Movie Awards

Cruise on voittanut kaksi MTV Movie Awards -elokuvapalkintoa:
* *[[Vaarallinen tehtävä II]]*
* *Jerry Maguire – elämä on peliä*

Lisäksi Cruise on saanut MTV:n Generation Award (suom. MTV-sukupolvi) -tunnustuspalkinnon

### Muita elokuvapalkintoja

* Amerikan filmi-instituutin (AFI) -palkinto, *[[Viimeinen samurai]]*.
* BAFTA-palkinto *[[Syntynyt 4. heinäkuuta]]*
* People’s Choice Awards, 1990 ja 1994
* Saturn-palkinto *[[Vanilla Sky]]*

### Muita palkintoja

Vuonna 2011 ihmisoikeusjärjestö Simon Wiesenthal -keskus myönsi Tom Cruiselle humanitaarisen palkinnon (*The Humanitarian Award*) Cruisen pitkäaikaisesta tuesta Simon Wiesenthal -keskukselle ja sen Suvaitsevaisuuden museolle ().

## Lähteet

## Aiheesta muualla

* Tom Cruisen virallinen sivusto. 
* 
* 
* Iltalehden Julkkislista: Tom Cruise.